ইন্ডিগো সংকটের উপর জনস্বার্থ মামলা গ্রহণ করল না সুপ্রিম কোর্ট

নয়াদিল্লি: ইন্ডিগো সংকটের (Indigo Crisis) উপর জনস্বার্থ মামলা গ্রহণ করল না সুপ্রিম কোর্ট। আবেদনকারীকে দিল্লি হাইকোর্টের (Delhi High Court) বিচার প্রক্রিয়ায় সংযুক্ত হওয়ার অনুমতি সুপ্রিম কোর্টের (Supreme Court)। সোমবার সুপ্রিম কোর্ট ইন্ডিগো বিমান সংকটের বিষয়ে দায়ের করা একটি জনস্বার্থ মামলার আবেদন গ্রহণ করল না। আদালতের পর্যবেক্ষণ দিল্লি হাইকোর্ট ইতিমধ্যেই একই ধরণের মামলার শুনানি চলছে।

ইন্ডিগোর সাম্প্রতিক পরিষেবা বিভ্রাট নিয়ে দিল্লি হাইকোর্টে আগে থেকেই একটি মামলা চলছে। এ অবস্থায় জনস্বার্থ মামলায় হস্তক্ষেপ করতে চাইল না সুপ্রিম কোর্ট। প্রধান বিচারপতি সূর্যকান্ত, বিচারপতি জয়মাল্য বাগচী এবং বিচারপতি বিপুল পাঞ্চোলির বেঞ্চের পরামর্শ, একই বিষয়ে দিল্লি হাইকোর্টেও একটি জনস্বার্থ মামলা বিচারাধীন রয়েছে। তবে আদালত জানিয়েছে, দিল্লি হাইকোর্টে তাঁর অভিযোগ শোনা না-হলে তিনি সুপ্রিম কোর্টের দ্বারস্থ হতে পারেন। মুকুল রোহা বলেন, দিল্লি হাইকোর্টে এই ধরণের মামলা বিচারাধীন আছে। বেসামরিক বিমান চলাচলের মহাপরিচালক বিষয়টি খতিয়ে দেখার জন্য একটি কমিটি গঠন করেছেন।

আরও পড়ুন: দিল্লিতে মেসি, খেতে হল ২৭টি সিগারেট!

মামলাকারী নরেন্দ্র মিশ্রের দাবি, সংস্থার এতগুলি উড়ান বাতিল হওয়ার জন্য যাত্রীরা চরম ভোগান্তির মধ্যে পড়েছেন। পরিস্থিতি যে উদ্বেগজনক, তা মেনে নেন প্রধান বিচারপতি। প্রধান বিচারপতি বলেন, সাধারণ মানুষের জন্য এটি অত্যন্ত উদ্বেগের বিষয়। এখন দিল্লি হাইকোর্ট বিষয়টির উপর নজর রাখছে। আমরা যখনই একটি জনস্বার্থ মামলা গ্রহণ করব, তখনই হাইকোর্ট শুনানি বন্ধ করে দেবে। আপনি যদি মনে করেন যে হাইকোর্ট মান অনুযায়ী বিচার প্রক্রিয়া হচ্ছে না তাই আপনি কেবল সুপ্রিম কোর্টে উপস্থিত হবেন, তাহলে এটি ভিন্ন বিষয়।

অন্য খবর দেখুন